cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy en cy cy en su de cy cy af cy cy en cy en es
Gwahodd enwebiadau ar gyfer dwy fedal arbennig | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Gwahodd enwebiadau ar gyfer dwy fedal arbennig
Pythefnos yn unig sydd ar ôl os ydych am enwebu rhywun ar gyfer dwy o anrhydeddau’r Eisteddfod Genedlaethol eleni.
Bydd dwy Fedal arbennig yn cael eu cyflwyno yn ystod y brifwyl yn mis Awst eleni, sef y Fedal Wyddoniaeth a Thechnoleg er Anrhydedd, a Medal Goffa Syr TH Parry-Williams. Bydd angen cyflwyno enwebiadau i’r Eisteddfod erbyn 31 Ionawr.
Mae’r Fedal Wyddoniaeth a Thechnoleg er Anrhydedd yn cydnabod ac anrhydeddu cyfraniad helaeth unigolion sydd wedi creu argraff ym myd gwyddoiaeth a hynny trwy gyfrwng y Gymraeg.  Mae cyn-enillwyr yn cynnwys Yr Athro Gareth F Roberts, Eirwen Gwynn a Glyn O Phillips.  Yr Athro Deri Tomos enillodd y Fedal yn 2017.
Mae gwobr Medal Goffa Syr TH Parry Williams yn gwobrwyo unigolion yng nghymunedau Cymru sydd wedi gwneud gwahaniaeth gwirioneddol i fywydau pobl ifanc a thrigolion eu hardal. Gwahoddir enwebiadau gan grwpiau ac unigolion ac fe fydd y sawl sydd yn cael eu gwobrwyo yn cael eu hanrhydeddu ar lwyfan Pafiliwn yr Eisteddfod.
Bu Syr TH Parry-Williams yn gefnogwr brwd o’r Eisteddfod Genedlaethol, ac yn Awst 1975, yn dilyn ei farwolaeth ychydig fisoedd ynghynt, sefydlwyd cronfa i goffáu’i gyfraniad gwerthfawr i weithgareddau’r Eisteddfod.  Gweinyddir y gronfa gan Ymddiriedolaeth Syr Thomas Parry-Williams.  Enillydd y wobr y llynedd oedd Dan Puw.
Ceir ffurflen enwebu ar gyfer y ddwy wobr ar wefan yr Eisteddfod, www.eisteddfod.cymru,  (https://eisteddfod.cymru/medal-thpw a https://eisteddfod.cymru/medal-wyddoniaeth) a gellir cwblhau’r broses i gyd ar-lein neu trwy gysylltu â’r swyddfa ar 0845 4090 300.  Mae modd hefyd lawr lwytho ffurflenni cais o’r we.
Y dyddiad cau ar gyfer pob ffurflen enwebu yw 31 Ionawr, a chyflwynir y gwobrau yn ystod wythnos Eisteddfod Genedlaethol Caerdydd. Cyhoeddir enwau’r enillwyr ym mis Ebrill.
Cynhelir Eisteddfod Genedlaethol Caerdydd ym Mae Caerdydd o 3-11 Awst.  Am ragor o wybodaeth ewch ar-lein.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.